**Σχεδιάγραμμα για γλώσσα, ενότητα 2**

**αξία γλώσσας**

* αποτελεί όργανο επικοινωνίας (ανταλλαγή ιδεών-πληροφοριών-ενημέρωσης)
* είναι ο κύριος φορέας της ανθρώπινης σκέψης→ οργάνωση-συγκρότηση-έκφραση σκέψεων
* συνιστά μέσο έκφρασης συναισθημάτων
* αποτελεί παράγοντας κοινωνικοποίησης
* λειτουργεί ως μέσο επίλυσης διαφορών (μέσω του διαλόγου)
* συντελεί στην ανάπτυξη του πολιτισμού→ βάση της πνευματικής δημιουργίας
* συμβάλλει στην επικοινωνία μεταξύ των λαών → ανάπτυξη καλών σχέσεων
* παρέχει στο άτομο τη δυνατότητα για καλλιέργεια-ανάπτυξη της φιλομάθειας του
* βοηθά στη μετάδοση της παράδοσης → ανάδειξη της σε φορέα μνήμης και ιστορίας-σε παράμετρο της εθνικής ταυτότητας και συνείδησης
* αποτελεί βασικό συνεκτικό στοιχείο ενός έθνους/ μέσο διαμόρφωσης-συντήρησης εθνικής ταυτότητας
* είναι μέσο εξατομίκευσης κάθε ανθρώπου→ φανερώνει την ιδιαιτερότητά του- το προσωπικό του ύφος-τον διαφοροποιεί από το πλήθος

**γλωσσικό πρόβλημα**

* χαμηλή ποιότητα του λόγου μας
* υποβάθμιση της γλώσσας μας
* κρίση που μαστίζει τη γλωσσική μας επικοινωνία

**στοιχεία που πιστοποιούν τη γλωσσική κρίση**

* λεξιπενία (=φτωχό λεξιλόγιο)
* αδυναμία ακριβούς διατύπωσης
* χρήση βωμολοχιών
* διείσδυση πολλών ξένων λέξεων-όρων
* χρήση αργκό
* χρήση greeklish
* χρήση συντομογραφιών (ιδίως οι νέοι)

**αίτια γλωσσικής κρίσης**

* τεχνοκρατικός χαρακτήρας εκπαίδευσης→ όχι ολόπλευρη πνευματική καλλιέργεια, συστατικό στοιχείο της οποίας είναι η άρτια γλωσσική κατάρτιση
* μη αποτελεσματική διδασκαλία γλωσσικών μαθημάτων (στείρα απομνημόνευση γραμματικής-συντακτικού- μείωση ωρών διδασκαλίας)
* παγκοσμιοποίηση→ άκριτη υιοθέτηση ξένων λέξεων (ιδίως στους τομείς της πληροφορικής-διαφήμισης)
* κακή χρήση γλώσσας στα ΜΜΕ→ ερεθίσματα χαμηλού γλωσσικού επιπέδου- κυριαρχία εικόνας έναντι του λόγου
* μαζοποίηση→ απώλεια προσωπικού ύφους
* επικράτηση συνθηματικού λόγου (κυρίως στη διαφήμιση)

**τρόποι αντιμετώπισης γλωσσικού προβλήματος**

* αναβάθμιση της γλωσσικής διδασκαλίας στα σχολεία και σύνδεση της νέας ελληνικής με την αρχαία ελληνική γλώσσα
* σωστή χρήση του λόγου των ΜΜΕ και ανάδειξη του Τύπου σε μέσο σωστής γλωσσικής αγωγής
* προβολή εκπομπών σχετικών με τη γλώσσα
* δραστηριοποίηση των πνευματικών ανθρώπων αλλά και των ειδικών φορέων για τη γλωσσική καλλιέργεια
* λήψη μέτρων  από την πολιτεία για την ενίσχυση της φιλαναγνωσίας (π.χ δημιουργία βιβλιοθηκών, λέσχες ανάγνωσης)
* συμβολή της οικογένειας με την παροχή σωστών προτύπων→ ώθηση στην ανάγνωση λογοτεχνίας

**λόγοι χρήσης greeklish**

* οικονομία χρόνου/ ταχύτητα γραφής (ιδίως στα γραπτά μηνύματα)
* απουσία άγχους για ορθή γραφή
* τρόπος επικοινωνίας των νέων μη αποκωδικοποιήσιμος από τους μεγαλύτερους→ ανάγκη διαφοροποίησης τους από τους μεγαλύτερους (κομμάτι της νεανικής κουλτούρας)
* τάση της εποχής

**λόγοι μεγάλης διείσδυσης ξένων λέξεων στην ελληνική γλώσσα**

* παγκοσμιοποίηση- επικοινωνία με άλλους λαούς → αναπόφευκτη η είσοδος ξένων λέξεων και όρων (ιδίως στους τομείς εμπορίου-επιστημών→ βιβλιογραφικοί όροι)
* ξενομανία
* τάση επίδειξης-εντυπωσιασμού
* εξοικείωση νέων από πολύ νεαρή ηλικία με τις ξένες γλώσσες

**χαρακτηριστικά γλώσσας νέων (=ιδιόλεκτος)**

* χρήση περιορισμένου λεξιλογίου στην καθημερινή τους επικοινωνία
* ελλειπτικότητα λόγου
* υιοθέτηση συνθηματικού λόγου
* αλλαγή σύνταξης λέξεων
* αλλαγή σημασίας λέξεων
* χρήση ξένων λέξεων

**λόγοι χρήσης ιδιολέκτου (γλώσσας των νέων)**

* γρήγοροι ρυθμοί σύγχρονης εποχής→ συνθηματικός λόγος
* τάση διαφοροποίησης από τους μεγαλύτερους/ επιδίωξη νέων να μη γίνονται κατανοητοί από τους μεγαλύτερους
* περιφρόνηση προς προηγούμενες γενιές
* πρόσκαιρη τάση ηλικίας: ένα είδος παιχνιδιού μεταξύ νέων
* τρόπος ένταξης στην ομάδα των συνομηλίκων
* διοχέτευση φαντασίας-επινοητικότητας νέων

**γλωσσομάθεια**

**ορισμός:** η γνώση μιας ή περισσότερων ξένων γλωσσών

**λόγοι εκμάθησης ξένων γλωσσών**

* επικράτηση παγκοσμιοποίησης→ συχνή επικοινωνία-επαφή με άλλους λαούς για επαγγελματικούς-προσωπικούς λόγους
* διεύρυνση πνευματικών οριζόντων: κάθε γλώσσα συνιστά μια ξεχωριστή θέαση του κόσμου
* αξιοποίηση διεθνούς βιβλιογραφίας για τη σύνθεση μιας επιστημονικής εργασίας
* δυνατότητα φοίτησης σε ξένα πανεπιστήμια
* δυνατότητα ανάγνωσης λογοτεχνικών έργων στην αυθεντική τους γλώσσα
* καλύτερη γνωριμία με την εθνική μας γλώσσα μέσα από τη συγκριτική της εξέταση με άλλες → συνειδητοποίηση της μοναδικότητας της γλώσσας μας
* σημαντικό εφόδιο για εύρεση εργασίας
* δυνατότητα παρακολούθησης διεθνών σεμιναρίων
* διευκόλυνση απρόσκοπτης επαφής με επιστήμονες-επαγγελματίες άλλων χωρών
* μέσο επαφής με τον τρόπο σκέψης-τη νοοτροπία- την κουλτούρα ενός λαού
* απόλαυση μιας καλλιτεχνικής δημιουργίας (τραγούδι-κινηματογράφος-λογοτεχνία) χωρίς τη μεσολάβηση του μεταφραστή
* τόνωση αυτοπεποίθησης → δυνατότητα επικοινωνίας με άλλους λαούς
* αίσθηση αισιοδοξίας-ασφάλειας για το επαγγελματικό του μέλλον

Ιδίως σε μια χώρα, όπως η Ελλάδα, που στηρίζεται στον τουρισμό, η εκμάθηση τουλάχιστον μιας ξένης γλώσσας καθίσταται απαραίτητη.